**Občina Sveta Ana**

**OBVESTILO O ZBIRANJU NEVARNIH ODPADKOV IZ GOSPODINJSTEV**

Obveščamo vas, da bomo **NEVARNE ODPADKE iz gospodinjstev na območju občine Sveta Ana zbirali v ČETRTEK, 8.9.2022,** po sistemu zbirne akcije s premično zbiralnico nevarnih odpadkov na naslednjih prevzemnih mestih:

* LOKAVEC (pri avtobusni postaji) 13:00 do 14:00 ure
* SVETA ANA (pri gasilskem domu) 14:15 do 15:30 ure

Nevarnih odpadkov, ki ne bodo dostavljeni na navedena prevzemna mesta ne bomo pobirali. Prav tako ne bomo prevzeli odpadkov, ki ne spadajo med nevarne odpadke ali le-ti niso nastali v gospodinjstvu!

**Med nevarne odpadke iz gospodinjstev SPADAJO:** onesnažena embalaža in embalaža pršil (prazna embalaža barv, lakov, lepil, pesticidov, olj, embalaža z ostanki barv, lakov, lepil, pesticidov, olj…); absorbenti (čopiči, krpe, mešala, lopatice, …); barve, laki, impregnirana sredstva, premazi; odpadna olja (motorna, hidravlična, mazalna olja, ...), razredčila, odpadna topila, odpadna zdravila, baterije, akumulatorji vseh vrst, odpadna fitofarmacevtska sredstva, kisline, lugi, belila, čistila, specialna čistila, lepila, kemikalije, živosrebrni termometri in drugi živosrebrni instrumenti, neonska svetila (cevi) in halogenska svetila, odpadna jedilna olja in maščobe. Opozorilo: Baterije in stara zdravila prinesite ločeno od ostalih nevarnih in posebnih odpadkov. Tekočine prinesite le v zaprtih posodah.

**PRANJE ZABOJNIKOV ZA ZBIRANJE BIOLOŠKIH ODPADKOV**

**Uporabnike, ki uporabljajo storitve zbiranja biološko-razgradljivih odpadkov** obveščamo, da bomo **na območju občine Sveta Ana dne 6. 9. 2022** ob zbiranju bioloških odpadkov **opravili tudi storitev pranja posode za zbiranje bioloških odpadkov**. Pranje bo potekalo z vozilom za zbiranje odpadkov hkrati ob izpraznitvi posode za zbiranje bioloških odpadkov in bo posameznemu uporabniku opravljeno enkrat.

Za vsa dodatna vprašanja in pojasnila smo vam na voljo na 02-620-23-00 ali na pisarna@saubermacher.si.